《传言玉女 别业送闺友钱云仪》
清代·冯娴

日暖阴浓，正是春光欲去。楼头西望，见远山云树。

襟期自许，肯为闲愁牵误。吟诗彻曙，吹箫忘暮。

喜接芳邻，奈言归、心转慕。半塘风景，似明河玄圃。

清秋月来，小艇中流偕渡。念言此际，已同飞兔。

作者简介：清浙江钱塘人，字又令，同安知县冯仲虞女，诸生钱廷枚妻。工诗善画，为蕉园七子之一。著有《和鸣集》、《湘云集》。